Брэсцкае аддзяленне Беларускай чыгункі

**Транспартнае рэспубліканскае унітарнае прадпрыемства «Брэсцкае аддзяленне Беларускай чыгункi»** знаходзіцца на паўднёвым захадзе Рэспублікі Беларусь.

Горад Брэст — канцавая станцыя Беларускай чыгункі.

## Гісторыя 
Першы рэйкавы шлях у раёне Брэста з'явіўся ў 1869 годзе, за кошт казны быў пабудаваны невялікі ўчастак ад прыватнай Варшава-Тэрэспальскай чыгункі да Кобрынскага форштадта Брэст-Літоўскай крэпасці. Ён быў адкрыты 1 лістапада 1869 года і перададзены для эксплуатацыі Варшава-Тэрэспальскай чыгунцы 16 (28) лістапада 1869 г.

У 1871 годзе Брэст становіцца буйным чыгуначным вузлом, што сфарміраваўся ў выніку аб'яднання двух станцый, якія належалі розным чыгункам. Праз 10 гадоў у Брэсце розныя казённыя і прыватныя чыгункі ўжо мелі 5 станцый, якія працавалі ў 6-ці кірунках: Варшава, Граева, Хелм, Ковель, Масква, Бранск.
На пачатку XX стагоддзя Брэсцкі чыгуначны вузел перасякалі Маскоўска-Брэсцкая, Прывісленская, Паўднёва-Заходняя і Палеская чыгункі. Тут былі створаны 7 станцый, 5 паравозных дэпо, 2 вагонных дэпо, 2 дыстанцыі шляха, дыстанцыя сігналізацыі і сувязі. У першым дзесяцігоддзі XX стагоддзя пачаўся працэс механзацыі кіравання стрэлкамі і сігналамі.

З 1919 да 1939 года Брэст уваходзіў у Віленскую Дырэкцыю, а вузел не развіваўся. Акрамя таго, частка двупутных участкаў, была пераабсталявана ў аднапутныя (Брэст-Лунінец і Брэст-Чарэмха), а чатырохпутны ўчастак Брэст-Жабінка стаў двупутным.

У 1939 годзе загадам Народнага камісара шляхоў спалучэння № 229/Ц ад 02.12.1939 было арганізавана Брэсцкае (Брэст-Літоўскае) аддзяленне. Яго кіраўніком з 1939 па 1941 год працаваў Елін Леў Давыдавіч.

## Сучасны стан 
На сённяшні дзень Брэсцкае аддзяленне знаходзіцца ў межах наступных станцый (уключна): Лясная, Лоўча, Хаціслаў, Уладава, Высока-Літоўск і ўключае 32 станцыі, з якіх Брэст-Усходні і Брэст-Паўночны з'яўляюцца пазакласавымі, і 44 прыпынкі

## Структурныя падраздзяленні 
* Брэсцкая дыстанцыя электразабеспячэння
* Станцыя Брэст-Усходні
* Станцыя Брэст-Паўночны
* Лакаматыўнае дэпо Брэст
* Вакзал станцыі Брэст-Цэнтральны
* Брэсцкі вагонны ўчастак
* Вагоннае дэпо Брэст
* Брэсцкая дыстанцыя сігналізацыі і сувязі
* Брэстгрузтранслагістык
* Брэсцкая дыстанцыя грамадзянскіх збудаванняў
* Брэсцкая база (транспартная)
* Жабінкаўская дыстанцыя шляху
* Брэсцкая дыстанцыя шляху
* Брэсцкая дыстанцыя ахоўных лесанасаджэнняў
* Аддзел матэрыяльна-тэхнічнага забеспячэння
* Аддзяленчы разліковы цэнтр
* Брэсцкі інфармацыйны вылічальны цэнтр па экспартна-імпартным перавозкам
* Турыстычны цэнтр «Дортур»
**Даччынае прадпрыемства**
* Сельскагаспадарчае рэспубліканскае даччынае унітарнае прадпрыемства «Радэжскае»

## Начальнікі Брэсцкага аддзялення 
* Самуіл Аляксеевіч Грынько (1944—1946),
* Дзмітрый Паўлавіч Карастылёў (1946—1957),
* Цімафей Васільевіч Якаўлеў (1957—1971),
* Леанід Мікалаевіч Шэннікаў (1971—1981),
* Мікалай Мікалаевіч Шафроненка (1981—1984),
* Міхаіл Цімафеевіч Грыбоўскі (1984—1995),
* Уладзімір Ільіч Жарэла (1995—2002),
* Уладзімір Іосіфавіч Рынг (2002—2007).
* Аляксандр Міхайлавіч Шматаў (2007-ц.ч.).

## Літаратура 
* История Белорусской железной дороги из XIX века в век XXI. / В. В. Яновская и др. — Минск: «Мастацкая літаратура», 2012. — 955с. ISBN 978-985-02-1375-4.
* Железная дорога Беларуси: История и современность. В. Г. Рахманько, А. В. Бессольнов, В. А. Шоба и др. Под общей редакцией В. Г. Рахманько. — Мн.: ОДО «Триолета», 2001. — 488 с. ISBN 985-6533-02-3.


Катэгорыя:Транспарт Брэсцкай вобласці